Ulykken skete i et sommerhusområde i Trend, hvor den 62-årige var i færd med at flise træ. Manden blev på en eller anden måde trukket ind i flismaskinen og forbipasserende slog alarm. Mandens liv stod ikke til at redde. Vagtchefen ved Nordjyllands Politi, Michael Hestrup oplyser til TV2/Nord, at Arbejdstilsynet mandag skal undersøge maskine og ulykkessted for at finde frem til årsagen.
Arbejdet med en flismaskine kostede søndag aften en 62-årig mand fra Løgstør-området livet.